শুক্রবার সন্ধ্যায় টস জিতে প্রথমে ব্যাট করে নির্ধারিত ২০ ওভারে ৬ উইকেট হারিয়ে ১৬৬ রান তোলে পেশোয়ার। নিয়মিত বিরতিতে উইকেট হারাতে থাকলেও ৫৮ রানের দুর্দান্ত এক ইনিংস খেলেন জাতীয় দলের বাইরে থাকা পাকিস্তানের উইকেটরকক্ষক ব্যাটসম্যান কামরান আকমল। তার ৪০ বলের ইনিংসে ছিল ৯টি চারের মার। এরপর পাঁচে নেমে ২৪ বলে ২ চার ও এক ছক্কায় দ্বিতীয় সর্বোচ্চ ৩০ রানের ইনিংস খেলেন সাকিব। আর শেষ দিকে স্যামি ও আফ্রিদি ১৪ বলে ২৭ রান যোগ করলে জয়ের জন্য লাহোরের টার্গেট দাঁড়ায় ১৬৭ রান।